Касцёл Найсвяцейшай Дзевы Марыі (Задарожжа)

Касцёл Найсвяцейшай Дзевы Марыі — рымска-каталіцкі храм у Задарожжы Глыбоцкага раёна, узведзены ў 1910. Аб'ект Дзяржаўнага спісу гістарычна-культурных каштоўнасцей Рэспублікі Беларусь. Гісторыя У 1902 згарэў стары драўляны касцёл, пасля чаго пачолася будаўніцтва новага мураванага, завершанае ў 1910. Святыню на сваім малюнку адлюстраваў беларускі мастак Язэп Драздовіч. Архітэктура Помнік архітэктуры неаготыкі. Магутная 3-нефавая базіліка з 5-граннай апсідай. Галоўны фасад фланкуюць 2-ярусныя 4-гранныя вежы са шпілямі. Сцены рытмічна падзяляюцца ступеньчатымі контрфорсамі ў прасценках высокіх стральчатых аконных праёмаў. У інтэр'еры — стральчатыя скляпенні, над уходам — хоры. Вакол касцёла бутавая агароджа з 3-аркавай брамай і вуглавой 2-яруснай шатровай званіцай. Зноскі Літаратура Кулагін А. М. Каталіцкія храмы на Беларусі: Энцыкл. даведнік / А. М. Кулагін; маст. І. І. Бокі. — 2-е выд. — Мн.: БелЭн, 2001.— 216 с.: іл. ISBN 985-11-0199-0. Спасылкі Касцёл Найсвяцейшай Дзевы Марыі (Задарожжа) на сайце Catholic.by (бел.) Касцёл Найсвяцейшай Дзевы Марыі (Задарожжа) на сайце Radzima.org Касцёл Найсвяцейшай Дзевы Марыі (Задарожжа) на сайце Глобус Беларусі (руск.)